LIETUVOS KAIMO SPORTO IR KULTŪROS ASOCIACIJA „NEMUMAS“


TVIRTINU


Pirmininkas


Mindaugas Levickis

AUKŠTAITIJOS STALO TENISO PIRMENYBIŲ, 

SKIRTŲ VYTAUTUI ČIEGIUI ATMINTI,

  NUOSTATAI

TIKSLAI IR UŽDAVINIAI
1.  Populiarinti stalo tenisą ir aktyvią fizinę veiklą;
2. Skatinti fizinį gyventojų aktyvumą;
3. Siekti bendravimo tarp rajonų stalo teniso žaidėjų;   

4. Sudaryti sąlygas varžytis ir tobulėti;
5. Išaiškinti ir apdovanoti geriausius turnyro žaidėjus.

TURNYRO VYKDYMO VIETA IR LAIKAS
Varžybos vykdomos 2023 m. kovo 4 d. (šeštadienį) Zarasų rajono Antazavės Juozo Gruodžio gimnazijos sporto salėje.

Dalyvių registracija atvykus į vietą nuo 9.00 val. iki 9.45 val.

Varžybų pradžia 10.00 val.

VARŽYBŲ  VYKDYMO SISTEMA, DALYVIAI
1. Maksimalus  dalyvių skaičius  varžybose - 32. 
2. Dalyvių amžius nuo 18 metų, tačiau organizatoriai pasilieka teisę pasikviesti vardiniu kvietimu jaunesnius negu 18 metų.
3. Vyrai ir moterys žaidžia vienoje grupėje (Moterų reitingas, skirstant į pagrindinę lentelę bus dauginamas iš 6).
4. Varžybų sistema: max. 32 dalyviai, žaidžiama dviejų minusų sistema su visų vietų išaiškinimu. Nesusirinkus pakankamai dalyvių skaičiui varžybų sistema gali būti keičiama. 
5. Dalyvių reitingas neribojamas.

6. Dalyviai varžybų metu už savo sveikatą atsako patys. 

7. Aktualūs ir nuostatuose neaptarti klausimai bus nagrinėjami su varžybų organizatoriais. Žaidėjai dalyvaujantys turnyre patys įsipareigoja susipažinti su nuostatais ir savo dalyvavimu patvirtina, jog su jais sutinka ir jų laikosi.
8. Žaidėjai neprieštarauja, kad varžybų metu gali būti filmuojami ar fotografuojami, bei nuotraukos bus patalpintos spaudoje ar socialiniuose tinkluose.

9. Varžybose bus skaičiuojamas STL reitingas (koeficientas 1). Susirinkus mažiau nei 12 dalyvių (vyrų grupėje) reitingas neskaičiuojamas. Moterims žaidžiančioms kartu su vyrais reitingas taip pat neskaičiuojamas. 
Informacija pasiteiravimui: 8-659 98017 Darius Galvonas.
Apdovanojimas

Varžybų nugalėtojai ir prizininkai apdovanojami taurėmis, atitinkamo laipsnio medaliais, diplomais.  
Nepriklausomai nuo užimtos vietos, po varžybų visų žaidėjų lauks CEPELINAI.

Finansavimas

Apdovanojimo išlaidas dengia Lietuvos kaimo sporto ir kultūros asociacija „Nemunas“, rėmėjai.

_________________

